Sundvolden Hotel

mini|Sundvolden Hotel mellom 1880 og 1910
alt=Signaturbygget på tunet på Sundvolden Hotel|miniatyr|Signaturbygget på tunet på Sundvolden Hotel 
Sundvolden Hotel er et hotell og konferansesenter på Sundvollen i Hole kommune, Buskerud. Hotellet har historie tilbake til 1648, da det nevnes som gjestgiveri med skjenkerett for brennevin. Hotellet utgjør rundt 22 000 m² og har 273 rom per 2024.

Sundvolden som fergested og trafikknutepunkt for Kroksundet mellom Tyrifjorden og Steinsfjorden kan ha gitt herberge til reisende også før 1648. Da den bergenske kongevei ble åpnet gjennom Krokskogen fra Lommedalen til Sundvollen i oktober 1805, ble den også brukt som turistrute. Sundvolden Hotel fikk dermed en økning i gjestedøgn. Hotellet ligger i dag like ved Europavei 16.

Sundvolden Hotel er medlem av De Historiske Hotel og Spisesteder. 

 Utøyatragedien 
Etter massedrapene på Utøya ble Sundvolden Hotel nyttet som senter for overlevende og pårørende. Her møtte også kongefamilien og norske statsråder. I dagene etter hendelsen ble det satt opp et midlertidig pressesenter i området.

 Regjeringsforhandlinger 2013 
Etter Stortingsvalget 2013 forhandlet Høyre og Fremskrittspartiet frem sin regjeringsplattform, Sundvolden-plattformen, på Sundvolden Hotel.

 Andre hendelser ved hotellet 
Sundvolden Hotel var vertskap for skøytetinget sommeren den 4. og 5. juni 1977 med Buskerud Skøytekrets som teknisk arrangør

Eksterne lenker


Kategori:Hoteller i Buskerud
Kategori:Møtelokaler
Kategori:Samferdsel i Hole
Kategori:De Historiske Hotel og Spisesteder
Kategori:Etableringer i 1648
Kategori:Terrorangrepene i Norge 2011
Kategori:Olavsrosa
Kategori:Byggverk i Hole